Well done. Muidugi on see mudel tõepoolest esmapilguline ja lihtsustatud, nagu Jaan isegi mõista annab. Peame postuleerima, et mingi elektroodi kaudu mõõdetava ajupotentsiaali tasemesse panustab  lähedalolev neuronite parv oluliselt rohkem kui eemalasuvad miljardid neuronid (mida aktsepteerib siiski vist suur osa elektrofüsioloogidest-psühhofüsioloogidest). Ja see pole vist ainus vajalik postulaat. Aga isegi suutmata täpset ERP genereerimise mudelit luua on võimalik püüda leida katsetulemustel põhinevaid reeglipäraseid seoseid ERP-de ja gamma-puhangute ilmnemise vahel, mis iseenesest juba võiks olla väärtuslik. (Mittespetsiifiline mõju võib ka olla mitmekesisem ja keerulisem: osa aju pinnale  lähemal apikaalsete dendriitide perifeerses osas, osa raku soomale lähemal; lisaks veel see, et ajukoore eemalasuvatele, meie mõõtvast elektroodist kaugel olevatele aladele võib mittespetsiifiline mõju jõuda kiiremini kui meie elektroodi juurde. Meie elektroodi juurde võib mittespetsiifiline mõju eemalt jõuda vahendatuna ja mitte pindmisse kihti, vaid samuti madalamale. Jne jne.)